Document ID: 32006R1086

32006R1086
L 195/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1086/2006 НА СЪВЕТА
от 11 юли 2006 година
за изменение на Регламент (ЕО) № 2866/98 относно валутните курсове към еурото на валутите на държавите-членки, които приемат еурото
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 123, параграф 5 от него,
като взе предвид предложението на Комисията,
като взе предвид становището на Европейската централна банка (1),
като има предвид, че:
(1)
Регламент (ЕО) № 2866/98 на Съвета от 31 декември 1998 г. относно валутните курсове към еурото на валутите на държавите-членки, които приемат еурото (2), определя валутните курсове, приложими от 1 януари 1999 г.
(2)
Съгласно член 4 от Акта за присъединяване от 2003 г. Словения е държава-членка, обект на дерогация съгласно член 122 от Договора.
(3)
Съгласно Решение 2006/495/ЕО на Съвета от 11 юли 2006 г., в съответствие с член 122, параграф 2 от Договора, относно приемането от Словения на единната валута през януари 2007 г. (3), Словения изпълнява необходимите условия за приемане на единната валута и дерогацията за Словения се отменя от 1 януари 2007 г.
(4)
Въвеждането на еурото в Словения изисква приемането на валутен курс на толара към еурото. Този валутен курс следва да бъде определен на 239,640 словенски толара за 1 еуро, който отговаря на настоящия централен курс на толара във валутния механизъм (ВМ II).
(5)
Следователно Регламент (ЕО) № 2866/98 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
В списъка на валутните курсове в член 1 от Регламент (ЕО) № 2866/98 между курсовете на португалското ескудо и финландската марка се добавя следното:
„= 239,640 словенски толара“.
Член 2
Настоящият регламент влиза в сила на 1 януари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 юли 2006 година.

Labels: 2
18